El formajo Vexena vien fato col late crudo de łe vache del Paso Vexena, in Trentin. A pasta semidura e semicota, el vien in parte scremà par afioramento. Quando ke'l vien doparà come formajo da magnare in toła, el vien stagionà dai sie ai oto mesi; quando ke'l ga da esare formajo da gratare, el vien stagionà dai quindexe ai ventiquatro mesi. El ga davero un bon saor, ligà questo a łe erbe e ai fior ke łe vache trova inte i prà de Vexena.